CELEX: 62019TN0689
Language: hr
Date: 2019-10-08 00:00:00
Title: predmet T-689/19: Tužba podnesena 8. listopada 2019. – ZU protiv ESVD-a

16.12.2019   
            
            
               HR
            
            
               Službeni list Europske unije
            
            
               C 423/62
            
         
      Tužba podnesena 8. listopada 2019. – ZU protiv ESVD-a
      (predmet T-689/19)
      (2019/C 423/78)
      Jezik postupka: engleski
      
         Stranke
      
      
         Tužitelj: ZU (zastupnik: C. Bernard-Glanz, odvjetnik)
      
         Tuženik: Europska služba za vanjsko djelovanje
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluke tijela nadležnog za imenovanje od 30. studenoga 2018., kojima se odbijaju tužiteljevi zahtjevi od 27. srpnja 2018. (i) za povrat troškova za službena putovanja i (ii) za pomoć;
               
            
                  —
               
               
                  naloži tuženiku plaćanje iznosa od 70 000 eura, na ime naknade za pretrpljenu nematerijalnu štetu, zajedno sa zakonskim kamatama do dana uplate;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se odnosi na odbijanje zahtjeva za povrat troškova za službena putovanja, koji se temelji na očitoj pogrešci u ocjeni, povredi načela dobre uprave, nepoštovanju načela proporcionalnosti, povredi članka 71. Pravilnika o osoblju i njegovih izvedenih odredaba iz Priloga VII. i Pravilnika o službenim putovanjima (2008.) i irelevantnosti zahtjeva za prilaganje karata za ukrcaj kao preduvjeta za povrat tužiteljevih troškova za službena putovanja.
               
            
                  2.
               
               
                  Drugi tužbeni razlog, u vezi s odbijanjem zahtjeva za pomoć, koji se temelji na pogrešci u ocjeni, povredi članaka 12.a i 24. Pravilnika o osoblju i članaka 1., 31. st. 2., 41. i 48. Povelje Europske unije o temeljnim pravima i zlouporabi ovlasti.